**Vise iluzorii...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne naștem deseori odată-n viață,

(mai rare cazuri și a doua oară).

Dar nașterea e uneori prefață,

A sorții ce-am avut odinioară.

Adresa o avem la purtător,

(dar reședința ne poate fi alta).

Depinde de ce vrem în viitor,

Căci aia ne va fi, pe veci, răsplata.

Cândva ți-am scris-o eu pe un ziar,

(căci memorată n-o știam prea bine).

Și-am mai trecut un alt destinatar,

Unde iubirea chiar îți aparține.

Dar am uitat adresele-ntr-un vis,

”- Ce șanse aș avea să dau de tine?!”.

Va trebui să faci un compromis,

Măcar aceasta s-ajungă la mine.

”Deștept” mai sunt, așa, eu câtodată,

(le-am atârnat chiar la gâtul uitării!).

Și vă-ntrebați dac-am avut eu soartă,

De bat timid la porțile iertării.

Dorinţa sparge zidul dintre noi,

Ca într-un domino plin de mistre.

Surpând ce am clădit noi amândoi!

Cu visele ce ne-au fost efemere.

Când viața ninge, adunăm tăceri,

Și le-așezăm pe geana dezertării.

Căci ce credeam că ne vor fi plăceri,

S-au dovedit doar ... vise iluzorii.

Brăila, octombrie 2017